**Մարզպետի տեղակալ Լևոն Սարգսյանը մասնակցեց Նահատակաց Սուրբ խորանի խաչքարերի օծման արարողությանը 22.04.2015թ.**

Ապրիլի 22-ին Տավուշի մարզկենտրոն Իջևանում տեղի ունեցավ Նահատակաց սուրբ խորանի խաչքարերի օծման արարողությունը: Միջոցառմանը ներկա էր Տավուշի մարզպետ Հովիկ Աբովյանը, մարզպետի տեղակալ Լևոն Սարգսյանը, մասնակցում էին հիմնարկ ձեռնարկությունների, հասարակական կազմակերպությունների, մտավորականության, կրթական ու մշակութային հասատությունների ներկայացուցիչներ:   
Նահատակաց սուրբ խորանի կառուցման մեկնարկը Իջևանի քաղաքապետարանի կողմից տրվել է դեռևս անցյալ տարի, և 2014 թվականի ապրիլի 24-ին, հիշատակի ու ոգեկոչման արարողությունից հետո օրհնվել են խորանի հիմքերը: Այսօր արդեն ճարտարապետ Միսակ Մելքումյանի հեղինակած և այժմ մոսկվաբնակ իջևանցի եղբայրներ Արտակ ու Արմեն Իսկանդարյանների հովանավորությամբ կառուցված խորանն ավարտուն տեսք է ստացել: